Jeg har kun været besat af tre personer hele mit liv.
Når vi begår fejl, lærer vi af dem. Ligesom et barn.
Jeg fortryder ikke noget,
men jeg ville ønske, det var gået anderledes.
HVERT ÅR REGISTRERES DER OVER TRE MILLIONER
STALKINGHÆNDELSER I USA
Nogle gange tænker jeg på visse ting, jeg gjorde.
Det betragtes som stalking, men det synes jeg ikke, det er.
40 % AF DØMTE STALKERE BEGÅR NYE FORBRYDELSER
HER ER HISTORIEN OM INDSATTE #1260226
Når jeg gør den slags,
bliver jeg vanvittig.
Jeg er faktisk lidt bange.
EN NETFLIX-SERIE
Jeg ville hellere anses som morder end stalker.
Jeg ville mærke spændingen ved, at hun følte sig overvåget.
Hvem som helst kan være stalker.
Det er kun bussemandssnak.
Jeg er ikke stadig så skør.
CHILLICOTHE FÆNGSEL
Jeg hedder Deketrice Jackson.
Jeg sidder inde for stalking.
Det er en dom på fire år, og jeg har siddet inde i to år.
DEKETRICES STALKING-DOM I 2018
AFRUNDEDE NÆSTEN ET ÅRTI MED LOVOVERTRÆDELSER MOD FLERE KVINDER
Jeg er afhængig af kvinder.
Jeg drikker ikke kaffe eller ryger noget,
men af en eller anden grund er det kvinder…
…der driver mig, og jeg elsker kærlighed.
DEKETRICE JACKSON VOKSEDE OP I FAMILIEPLEJE I MILWAUKEE, WISCONSIN
Jeg kom i familiepleje, da jeg var omkring seks år.
Det kom jeg, fordi min mor ikke ville have mig.
Jeg var igennem 12 hjem i alt.
Jeg blev mishandlet hos nogle af plejefamilierne…
…og blev ikke elsket.
Da jeg var ti år, blev jeg interesseret i kvinder
og kom meget op at slås i skolen, fordi jeg blev mobbet med det.
Jeg fik en ny plejefamilie, fordi de ikke ville have mig.
De sagde, jeg var slem, eller de ville ikke have mig
tæt på de andre børn, fordi jeg var homoseksuel.
Jeg følte mig uelsket og uønsket.
DEKETRICE VAR TI ÅR,
DA HUN BLEV BESAT AF SIN FØRSTE KVINDE
Jeg var hos en plejefamilie i Milwaukee, Wisconsin, og vi gik altid i kirke.
Der var en kvinde, som måske var omkring 24 år på det tidspunkt,
og hun var virkelig smuk,
og jeg ville gerne have, at hun var en mor for mig.
KIRKE
Hun købte gaver til mig til jul og fødselsdage,
og jeg måtte besøge hende hver søndag efter kirke.
Jeg ville opfostres af hende.
Når jeg så hende, blev jeg glad, og jeg kaldte hende mor,
men hun sagde: "Jeg er ikke din mor."
Jeg følte mig afvist, fordi jeg ikke havde en stabil moderfigur.
Da jeg mødte Dee, var hun en lille pige.
Hun blev præsenteret for kirken, og hun var meget genert.
Her er kirken, som Dee voksede op i.
Divine Temple.
En lille kirke, men den har et stort hjerte med meget kærlighed.
Jeg hedder Tunya King,
og jeg kendte Dee, da hun kom i vores kirke.
SOM BARN BESØGTE DEKETRICE TUNYA OM SØNDAGEN EFTER KIRKE
TUNYA BLEV DEKETRICES FØRSTE BESÆTTELSE
Jeg mærkede, at hun længtes efter noget.
Ligesom en hvalp i dyreinternatet,
der udstråler: "Tag mig op. Hold mig. Elsk mig."
Jeg mærkede, at hun savnede at blive elsket.
Vi var hjemme hos mig.
Hun sagde: "Du bør adoptere mig."
Og jeg sagde: "Nej, min pige." Jeg slog det hen i spøg.
Når jeg husker tilbage, så jeg ikke, hvordan hun tog det.
Nu tror jeg, jeg fornærmede hende ved at sige "nej".
Hun tænkte nok: "Hvorfor er jeg ikke god nok til, at du vil være min mor?"
Da Dee var yngre, var vores forhold meget rent og smukt.
Men da hun blev ældre, begyndte det at ændre sig.
Da jeg datede min første mand, besøgte jeg ham i weekenden
og kom nogle gange ikke i kirke.
Og så så hun mig ikke.
Hun ville ikke have, jeg tog væk. Hun ville være hos mig.
Og jeg sagde: "Nej, jeg har allerede lagt planer."
Og hun prøvede at overtale mig til at være sammen med sig.
Jeg sagde: "Der er ikke noget at tale om. Nej. Sådan er det."
Hun blev ved med at spørge.
"Hvis jeg spørger hende 50 gange, skifter hun mening."
Hun plagede.
Jeg sagde: "Dee, jeg ringer senere."
Og hun prøvede stadig at holde mig i røret.
Jeg sagde: "Dee, jeg lægger på nu."
Og når jeg lagde på, ringede hun straks igen.
Det gik så vidt, at jeg måtte distancere mig fra hende,
fordi jeg så, hvor det var på vej hen, og det ønskede jeg ikke.
Da hun blev gift, var jeg meget oprevet.
Jeg følte, jeg havde mistet hende.
Det mindede om min barndom. Jeg er ikke god nok.
Jeg oplever aldrig kærligheden.
Hvis min egen mor ikke elskede mig, kunne hun ikke elske mig.
EFTER TUNYA BRØD KONTAKTEN,
BLEV DEKETRICE VENNER MED TUNYAS NIECE, TIFFANIE
Da jeg mødte Tiffanie, gav hun mig den opmærksomhed, jeg længtes efter.
Jeg havde et billede af hende, som hun gav mig, og jeg plejede
at kysse billedet godnat.
Måske følte jeg mig tryggere,
fordi jeg ikke kunne lide mænd, efter jeg var blevet misbrugt som barn.
Jeg så ikke mig selv som homo. Jeg vidste ikke, hvad det var.
Jeg kunne bare godt lide det køn.
"Hun er smuk."
Jeg tænkte aldrig, "Han er smuk" om en mand.
Det var kun kvinderne.
Det er Tiffanie.
Smuk, ung dame.
Det er dengang, Dee var en del af vores liv.
Tiffanie kunne give Dee den opmærksomhed,
hun ikke fik fra mig længere.
Jeg tror, vi var hjemme hos Tiffanies mor.
Tiffanie sagde: "Jeg tror, hun er forelsket i os begge,
eller hun var forelsket i dig og nu i mig."
Og jeg sagde: "Hvad? Vent lige."
Det var ikke sådan, vores forhold var.
VELKOMMEN
Jeg så ingen tegn på det. Det var mere: "Du ville have, jeg var din mor."
Tiffanie var yngre, og Dee var tiltrukket af hende,
og deres forhold blev også underligt.
SOM TEENAGER OPRETTEDE DEKETRICE EN FALSK PROFIL PÅ DE SOCIALE MEDIER
Min niece gjorde mig opmærksom på, at Dee havde ændret sit Facebook-navn.
Hun kaldte sig "Tiffanie Jackson" og sendte venneanmodninger til os begge.
Og da jeg så det, var der intet billede, så jeg slettede den.
Min niece sagde: "Det er Dee."
Og jeg sagde: "Du milde. Vent lidt. Hvorfor 'Tiffanie'?"
Og hun sagde: "Præcis. Det er blevet underligt."
Og så sagde hun: "Hun prøver at efterligne mit liv."
Og jeg sagde: "Du godeste."
I 2008 FLYTTEDE DEKETRICE TIL SPRINGFIELD, MISSOURI
OG BEGYNDTE AT DATE KVINDER
UNDER NAVNET TIFFANIE
I 2012 KOM DEKETRICE I ET FORHOLD
TIL EN KVINDE, DER HED RACHEL
Da jeg var 18, fik jeg min første kæreste.
Og den næste var Rachel.
Jeg blev omklamrende og mere og mere vild med hende.
Det var gensidigt i starten, men jo mere jeg sagde:
"Gå ikke", eller "Kom tilbage", og "Forlader du mig?"
jo mærkeligere var det for hende.
Fordi jeg aldrig har haft en mor og blev sendt vidt omkring.
Jeg vil så gerne elskes.
Og hvis de afviser mig eller ikke vil have mig,
bliver jeg vanvittig og deprimeret.
Jeg føler mange forskellige ting, jeg ikke kan håndtere.
Måske var det dem, jeg valgte, men hvert forhold fik mig til at indse,
at jeg ikke var god nok.
Da jeg mødte Dee, præsenterede hun sig som Tiffanie.
Og i seks, syv måneder vidste jeg ikke, hvad hun hed i virkeligheden.
KÆRLIGHEDSLIV
Jeg vidste ikke, det var Deketrice før senere.
Jeg hedder Christine.
Og Deketrice var i et forhold til min datter, Rachel.
Dee var sød.
Hun virkede meget sød i starten og var høflig og velopdragen.
Men snart begyndte hun…
…at blive meget hos os.
Og så flyttede hun ind.
SNART EFTER AT DEKETRICE VAR FLYTTET IND,
BLEV CHRISTINE BEKYMRET OVER HENDES OPFØRSEL MOD RACHEL
Jeg fik bare en fornemmelse af,
at hun ikke var den rette for Rachel.
Tiffanie bildte sig ind, at Rachel gjorde noget, hun ikke gjorde.
Hun sad bare derhjemme.
FAMILIE EN AF LIVETS STØRSTE VELSIGNELSER
Tiffanie ville have, at Rachel så ud på en bestemt måde.
Og hvis Rachel ikke ville i byen eller sådan noget,
blev Tiffanie vred.
Og de skændtes.
Og hvis hun ikke fik sin vilje,
vendte hun på en tallerken og blev lidt ond.
Jeg var besat af Rachel.
Jeg fulgte efter hende, når hun skulle på arbejde.
Jeg stalkede hende for at tjekke, om hun var på arbejde.
Og nogle dage var hun ikke på arbejde, når jeg kom,
og så fik jeg stalking-tendensen.
Det handler om tillid.
Jeg stolede ikke på hende.
Jeg tjekkede hendes mobil og den slags.
Det var nok der, jeg begyndte at stalke.
Hun ville gå fra mig, og jeg ville gøre alt for, at hun blev.
Men jeg blev afvist.
Jeg vil have dem…
Jeg kan være hævngerrig,
for når de sårer mig, vil jeg såre dem.
Jeg slog hende, når hun gjorde ting, jeg ikke syntes, var i orden.
Jeg kaldte hende luder og sådan noget.
Jeg brugte nok også psykisk vold.
OKTOBER 2012
EFTER NOGLE MÅNEDER SOM KÆRESTER ESKALEREDE TRUSLERNE
Jeg kom hjem en aften.
Da jeg kørte ind til huset, var hoveddøren åben,
og de skændtes. Jeg ved ikke om hvad.
Så så jeg hende flippe rigtigt ud.
Hun truede med mange ting.
Det skræmte mig.
Jeg vil ikke dø. Jeg ville ikke dø dengang.
Dagen efter fik både Rachel og jeg et tilhold.
Vi fik et polititilhold.
Under bruddet blev jeg ved med at ringe til hende.
Jeg forstod ikke, hvorfor hun ikke ville have mig. Jeg var ligeglad.
Jeg skulle holde mig væk, men gjorde det ikke.
Jeg kom til det nye hus, hvor hun boede med sin mor.
Jeg fulgte efter hende og den slags.
Jeg dukkede op, hvor hun gik, for at sige: "Undskyld. Kom tilbage til mig."
Politiet sagde, jeg ikke måtte, men jeg gjorde det alligevel.
Hun blev ved med at bryde tilholdet og kom forbi.
Hun var ligeglad med det.
Hun måtte ikke være inden for 300 meter af os,
og hun kom hen og råbte udenfor.
"Jeg elsker dig", og "Hvorfor gør du det mod mig?"
Og jeg åbnede ikke døren eller talte med hende.
Hun bankede og bankede.
Hun prøvede at bryde ind gennem vinduerne og rev skodderne af.
Jeg var selv dødsens ræd for,
at hun ville gøre noget…
…mod Rachel eller noget…
Men hun var altid væk, når betjentene kom.
Hvor længe fortsatte det?
I mindst et år.
OKTOBER 2012
DEN 6. OKTOBER 2012 BLEV DEKETRICE ANHOLDT
DEKETRICE BLEV SIGTET FOR FLERE TING,
INKLUSIVE INDBRUD OG OVERFALD
HUN FIK EN BETINGET DOM PÅ OTTE ÅR
Jeg tænkte ikke på konsekvenserne,
for jeg ville bare have hende.
Jeg har syv overfald på min straffeattest.
Jeg vidste, jeg ikke måtte,
men jeg ville have, hun mærkede, hvor såret jeg var.
Det knuser mig nogle gange
at føle, at jeg ikke har fundet kærligheden.
Alle kvinder ønsker sig hus, mand…
…børn, det fede job.
Jeg tror, jeg følte…
Jeg ville have alt det, bare med en kvinde,
og fordi jeg ikke har det, knuser det mig,
og jeg bliver fortvivlet.
"Åh gud. Jeg finder aldrig kærligheden."
Og nogle af mine venner siger:
"Du må finde kærligheden gennem Gud og Jesus."
MENS DEKETRICE AFSONEDE STRAFFEN, KOM HUN HOS EN KRISTEN MISSIONÆR
For flere år siden gik Dee hen ad denne smøge og var deprimeret.
Vi havde et skilt her, hvor der stod: "Bibelgruppe i aften klokken syv."
Hun havde lige bedt vredt til Gud.
Og hun ville have et tegn.
Så hun så vores skilt og tog det som et tegn.
Hun kom op på verandaen og bankede på.
Jeg åbnede, og hun sagde: "Har I bibelgruppe i aften klokken syv?"
Jeg sagde: "Det har vi nu."
Jeg hedder Steve Long.
Jeg var Dees præst i flere år.
Alle er desperate efter kærlighed.
Mange af os kommer fra solide familier eller solide sociale omgivelser
og ved ikke, vi har brug for kærlighed, for vi får den hele tiden.
Men her er en pige… Du milde.
Hun havde en forfærdelig barndom,
og det gik fra det ene til det andet.
En aften bad hun min kone og jeg komme, fordi hun var…
Hun overvejede at begå selvmord.
Så vi tog derhen, og hun opremsede alt det,
hun havde været udsat for.
Og vi græd og ville bare elske hende.
Vi prøver at lytte og hjælpe så meget, vi kan.
Og som præst
sender jeg dem til Jesus Kristus og håbet i Ham.
Vi nævnte aldrig homoseksualitet for Dee.
Hun nævnte det altid for os.
Hendes seksualitet, som hun…
…ikke mener, er i orden. Det er hendes mening.
Så vi tror på,
at Dees seksualitet ikke var i tråd med Bibelen,
men vi troede på, at vores kærlighed til hende var helt i tråd med Bibelen.
EFTER TO ÅR MED EN BETINGET DOM HAVDE DEKETRICE IKKE OVERTRÅDT LOVEN
I de to år klarede jeg mig godt.
Jeg arbejdede i en børnehave.
Jeg trivedes og gik i kirke,
da jeg begyndte at få følelser for andre kvinder igen.
I 2017 MØDTE DEKETRICE 'SARAH'
Jeg mødte hende i et lokalcenter.
Jeg vidste ikke, jeg ville blive besat af hende.
Jeg gjorde vanvittige ting for at bevise, at jeg elskede hende
og ønskede, at hun gav mig en chance.
Jeg købte blomster til hende.
Og når jeg tog hjem til hende, åbnede hun ikke døren.
Jeg lagde gaverne og kom tilbage ti minutter senere.
Jeg kørte rundt i kvarteret
og kom tilbage for at se, om hun tog gaverne, og de var væk.
Så jeg tænkte: "Du godeste. Hun ville gerne have dem."
Og jeg troede, at hvis jeg gjorde alt det, ville hun give mig en chance.
Der var den slags,
og så var der mere, men noget af det er meget pinligt,
så jeg vil ikke sige det.
DEKETRICE BEGYNDTE AT STALKE SARAH I 2017
I 2018 BLEV SAGEN HENVIST TIL MYNDIGHEDERNE
Denne sag kom frem efter et års konstant chikane
og fysisk forfølgelse af offeret.
Ms. Jackson og offeret havde kun talt sammen et par gange.
Det var mere en forelskelse i offeret,
hvor der ikke var et egentligt forhold mellem de to.
Jeg er korporal David Hatch fra Springfield Politi.
Jeg fik tildelt stalking-sagen, der involverede ms. Jackson.
'SARAH' AFSLOG AT DELTAGE I FILMEN OG HAR BEDT OM AT FORBLIVE ANONYM
Offeret anmeldte, at hun havde modtaget en besked i sin bolig,
og det eskalerede med telefonsvarerbeskeder,
julegaver og påskegaver.
Hun var kommet med blomster med mange beskeder.
Selv da offeret var flyttet,
formåede ms. Jackson at finde hendes adresse, og gaverne fortsatte.
Man kunne ikke sige noget til ms. Jackson.
Hun fortsatte i samme dur
for at kommunikere med offeret.
Hun gik ind på en bar,
hvor offeret var ude med en, hun ikke kendte,
og talte med hende og nærmede sig hende.
Hun fulgte faktisk hele tiden efter hende.
Jeg fulgte efter hende.
Jeg ville…
Det er pinligt.
Jeg ville bare dukke op, hvor hun var og sige: "Nå, hej!"
Som om jeg tilfældigvis var der.
Og hun sagde: "Forsvind fra mig."
Fordi hun ikke ville have mig, gik jeg i spåner.
Offeret kunne ikke længere tro på,
at hun sikkert kunne forlade sit hjem uden en ledsager til at beskytte sig.
DEN 14. APRIL 2018 KØRTE DEKETRICE HJEM TIL SARAH
Det var sent. Den var nok syv om aftenen.
Det var mørkt, og jeg kom med hendes gaver.
Jeg ringede på. Hun åbnede ikke.
Så satte jeg mig i min bil og skrev til hende, og hun svarede ikke.
Og da jeg så en mand gå ind i hendes hus, tog jeg en kikkert frem.
Jeg kiggede ind. Det var mørkt.
Jeg ville ikke skade nogen. Jeg tænkte bare: "Hvem er den fyr?"
MENS DEKETRICE VAR UDEN FOR HUSET, KOM POLITIET
Offeret havde ringet 112 og sagt, at den mistænkte, ms. Jackson,
var uden for hendes bopæl,
og hun var bange for, at ms. Jackson ville bryde ind.
DEKETRICE BLEV ANHOLDT OG ANKLAGET FOR STALKING
Ms. Jackson ville ikke være stoppet
med at chikanere og forfølge offeret i sagen,
hvis politiet ikke havde blandet sig og efterforsket det.
Når jeg ser på ms. Jacksons fortid
og anmeldelser, indgivet til Springfield Politi,
ville jeg sige, at hvis der ikke var noget politi,
ville det her sandsynligvis gå fra kærestebreve
til trusler til mulig vold.
10. OKTOBER 2018
I OKTOBER 2018 BLEV DEKETRICE JACKSON KENDT SKYLDIG
I AT STALKE SARAH OG BLEV IDØMT FIRE ÅRS FÆNGSEL
I fængslet var jeg i benægtelse.
Jo længere jeg bliver her, jo mere indser jeg, at jeg stalkede hende.
Når jeg kommer hjem, er jeg bange for, at det kan ske igen.
EFTER AT HAVE AFSONET HALVDELEN AF SIN STRAF,
FIK DEKETRICE AT VIDE, AT HUN BLEV PRØVELØSLADT
Jeg vil bare…
…ikke gøre det igen.
Jeg vil ikke gøre det igen. Det er ikke sjovt for mig.
At græde og føle mig uønsket. Det er ikke sjovt.
Men i de to år tog jeg ikke min fængselsdom alvorligt.
Jeg flirtede og var nærgående over for kvinder,
men jeg skulle have brugt tiden
på at hele mit hjerte.
Jeg er på psykiatrisk medicin mod tvangstanker.
Og det virker ikke altid, for…
Jeg blev vild med kvinder her, men jeg ved ikke…
For at det ikke sker igen, vil jeg omgive mig med gudfrygtige folk.
Jeg tror, jeg må give mig hen til Gud og angre.
Jeg må bære mit kors og følge ham.
Jeg behøver ikke kærlighed. Jeg kan elske mig selv.
I hele to år ledte jeg ikke efter et forhold.
Og nu, jeg ser tilbage, klarede jeg mig godt.
Men jeg ved ikke, om det vil ske igen eller ej.
Ingen kan spå om fremtiden,
og ingen ved i det øjeblik, hvad der vil ske.
Der er visse ting, en prøveløsladt skal gøre for at opretholde status.
Man må ikke overtræde loven.
Nye stalking-overtrædelser sker 50 % af gangene.
Nogle gange gentages forbrydelsen allerede dagen efter.
Will Worsham, tidligere anklagerfuldmægtig i Greene County, Missouri.
Jeg er nu kommunal dommer og arbejder i det private.
SOM FORSVARSADVOKAT HAR WORSHAM UNDERSØGT HVOR TIT STALKING-FORBRYDELSER GENTAGES
HAN HAR OGSÅ GENNEMGÅET DEKETRICES SAG
Den her retsliste går helt tilbage til 2012 og op til 2018,
og den viser en væsentlig historie om prøveløsladelse
og overtrædelser af den.
Og mønstret gentager sig igen og igen over seks år.
Uanset straffens længde fortsætter adfærdsmønstret.
SOM DEL AF GENNEMGANGEN AF DEKETRICES SAG,
LÆSTE WILL WORSHAM BREVE, SOM DEKETRICE SKREV TIL RETTEN
Den 18. juli skriver hun fra fængslet til dommeren.
"Jeg er oprørsk. Mit sind er rodet.
Jeg blev misbrugt som barn, mistede tilliden til autoriteter,
indrømmer, har problemer med tilknytning, er omklamrende med mere.
Jeg vil gå i terapi, gå i kirke, involvere mig i samfundet,
men er bange for, jeg aldrig ændrer mig. Jeg har brug for hjælp."
Det ærligste er, at hun er bange for, hun ikke ændrer sig og har brug for hjælp.
Det er godt at høre i et brev.
Men det, man får ud af alt det her, er, at hun har brug for mental støtte.
Hun skal i behandling, så vi kan tilpasse hendes tankegang og opfattelse af folk.
Problemet er at finde ressourcerne til det.
Husk, vi har at gøre med én, der har været i institutioner hele livet.
Hun voksede op i plejesystemet.
Så systemet har altid været hendes egentlige forælder
gennem alt det her.
Hun har aldrig fået et rigtigt forhold til en forælder.
Hun ved ikke, hvordan man gør det.
På mange måder har systemet svigtet hende, og det fortsætter det med nu.
Jeg er bekymret for Deketrices fremtid.
Jeg tror ikke, hun kan få den hjælp, hun har brug for.
Kirkegrupper vil tilbyde tilgivelse.
Men hun har brug for at tale med en professionel,
der kan ændre hendes tankegang.
BESØG
SKAL DU HENTE EN LØSLADT, SÅ VENT I DIN BIL
INGEN MOBILER EFTER DETTE PUNKT!
Hej!
Hvordan har du det?
Spændt og nervøs.
Jeg føler mig fri indefra og ud.
-Taknemmelig. -Pas på hovedet.
Glad.
DEN 30. NOVEMBER 2021 EFTER TRE ÅR I FÆNGSEL,
BLEV DEKETRICE PRØVELØSLADT
Spænd sikkerhedsselen.
HVIS DEKETRICE OVERTRÆDER BETINGELSERNE, KOMMER HUN TILBAGE I FÆNGSLET
Okay, vi begynder, og du kan bare…
-Vi ser på vers tre og fire. -Kan vi bede først?
Ja. Det kan vi da.
Fader, vi beder til, at du vil, selv i denne lille gruppe,
så vi kan få gavn af det,
og at du bliver herliggjort i Jesu navn…
Hun har prøvet at ændre sig før.
Men jeg er langt roligere nu, for hun virker ydmyg.
Hun virker meget ydmyg lige nu.
Jeg vil gerne fortsætte med at jagte Gud.
Når jeg læser i Bibelen, føler jeg, jeg har et forhold til Ham.
Alt skal nok blive godt. Han er i kontrol. Han har styr på det.
Dee har en ny kærlighed, som har ændret hendes liv.
Hun er forelsket i Jesus Kristus og vil glæde Ham.
Så hele hendes adfærd
vokser ud af den nye kærlighed, hun har.
Når jeg gør tingene på min måde, falder alt fra hinanden.
Men på Hans måde falder tingene i hak.
Så jeg skal bare huske ikke at overtræde loven
bare ved at adlyde Hans befaling.
Jeg må ikke være syndens slave,
men adlyde ham og opgive alt for ham.
Jeg vil ikke i fængsel igen.
Jeg vil aldrig blive besat af nogen igen.
Og jeg vil bare tage n dag ad gangen.
EN MÅNED EFTER LØSLADELSEN HAVDE DEKETRICE OVERHOLDT BETINGELSERNE
Jeg går ikke ad syndens vej. Jeg har undgået gamle venner.
Jeg har undgået alkohol.
Og jeg har undgået kvinder.
Det har været bedre at arbejde med mig selv og komme ovenpå.
Jeg har et job.
Jeg er tjener i Mexican Villa.
Alt går efter planen.
Jeg følte, jeg savnede noget i livet,
fordi jeg ikke fik opmærksomhed. Kun når jeg var slem.
Jeg tror, at jeg har fundet det, jeg savnede.
Det var altid i mit hjerte. Jeg fandt Jesus.
Det er en synd at være homoseksuel.
Kan du se, at dine besættelser og din seksualitet er to forskellige ting?
Der er ikke noget galt ved at være homoseksuel.
Jeg synes ikke, det er galt, men det synes Gud.
Det er lige meget, hvad jeg synes, men ikke hvad Gud synes.
Og jeg ville gerne giftes med en kvinde, men…
…det vil Gud ikke have, og jeg skal adlyde, hvad Han vil.
SEKS MÅNEDER SENERE
PÅ TRODS AF AT HUN BRØD PRØVELØSLADELSEN
MED SPIRITUSKØRSEL, ER DEKETRICE STADIG UDE AF FÆNGSLET
HUN HAR FORLADT SIN KIRKEGRUPPE
OG ER NU I ET NYT FORHOLD TIL EN KVINDE
Tekster af: Laura Marie Klindt Nielsen